ΑΠΟΦΑΣΗ ΤΗΣ ΕΠΙΤΡΟΠΗΣ της 30ής Ιανουαρίου 1981 περί του καταλόγου των εγκεκριμένων εγκαταστάσεων της Ουρουγουάης της Αργεντινής για την εισαγωγή στην Κοινότητα νωπού βοείου και προβείου κρέατος καθώς και των κατοικιδίων μωνύχων

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος,

την οδηγία 72/462/ΕΟΚ του Συμβουλίου της 12ης Δεκεμβρίου 1972 περί των υγειονομικών προβλημάτων και του υγειονομικού κτηνιατρικού ελέγχου κατά την εισαγωγή των βοοειδών και χοιροειδών ζώων και των νωπών κρεάτων προελεύσεως τρίτων χωρών (1), και ιδίως τα άρθρα 4 παράγραφος 1 και 18 παράγραφος 1 υπό α) και β),

Εκτιμώντας:

ότι, για να μπορούν να έχουν την άδεια να εξάγουν τα νωπά κρέατα στην Κοινότητα, οι εγκαταστάσεις που ευρίσκονται στις τρίτες χώρες πρέπει να ανταποκρίνονται στους γενικούς και ειδικούς όρους που καθορίζονται από την οδηγία 72/462/ΕΟΚ-

ότι η Ουρουγουάη διαβίβασε, σύμφωνα με το άρθρο 4 παράγραφος 3 της οδηγίας 72/462/ΕΟΚ, κατάλογο των εγκεκριμένων εγκαταστάσεων για τις εξαγωγές στην Κοινότητα-

ότι ένας μεγάλος αριθμός εκ των εγκαταστάσεων αυτών, που αποτελέσαν αντικείμενο κοινοτικής επιθεωρήσεως επί τόπου, προσφέρουν επαρκείς εγγυήσεις στο επίπεδο της υγιεινής και ότι μπορούν, κατόπιν τούτου, να γίνουν δεκτές σε έναν πρώτο κατάλογο, που καταρτίζεται σύμφωνα με το άρθρο 4 παράγραφος 1 της οδηγίας 72/462/ΕΟΚ, των εγκαταστάσεων από τις οποίες μπορεί να επιτραπεί η εισαγωγή των νωπών κρεάτων-

ότι η περίπτωση των άλλων εγκαταστάσεων που προτείνονται από την Ουρουγουάη πρέπει ακόμη να επανεξετασθεί βάσει των συμπληρωματικών πληροφοριών που είναι σχετικές με το επίπεδο υγιεινής τους και με τις δυνατότητες ταχείας προσαρμογής τους στην κοινοτική ρύθμιση- ότι εν τω μεταξύ και για να μη διακοπούν απότομα τα ρεύματα συναλλαγών, οι εγκαταστάσεις αυτές μπορούν να γίνουν δεκτές προσωρινά και να έχουν τη δυνατότητα να συνεχίσουν τις εξαγωγές τους των νωπών κρεάτων στα Κράτη μέλη που διατίθενται να τα δεχθούν-

ότι συντρέχει λόγος, κατά συνέπεια, να επανεξετασθεί η παρούσα απόφαση και κατ' ανάγκη να τροποποιηθεί, σε συνάρτηση με τις πρωτοβουλίες που ελήφθησαν για το σκοπό αυτό και τις πραγματοποιηθείσες βελτιώσεις-

ότι πρέπει να σημειωθεί εκ νέου ότι οι εισαγωγές των νωπών κρεάτων υπόκεινται επίσης σε άλλες κοινοτικές κτηνιατρικές ρυθμίσεις ιδίως στον τομέα του υγειονομικού ελέγχου, συμπεριλαμβανομένων των ειδικών διατάξεων προς όφελος της Δανίας, της Ιρλανδίας και του Ηνωμένου Βασιλείου-

ότι οι όροι εισαγωγής των νωπών κρεάτων που προέρχονται από τις εγκαταστάσεις που εμφαίνονται στον προσαρτημένο κατάλογο της παρούσας αποφάσεως εξακολουθούν να υπόκεινται στις θεσπισθείσες εξάλλου κοινοτικές διατάξεις καθώς και στην τήρηση των γενικών διατάξεων της συνθήκης- ότι ιδιαίτερα, η εισαγωγή με προέλευση από τρίτες χώρες και η κυκλοφορία προς άλλα Κράτη μέλη ορισμένων κατηγοριών κρεάτων, όπως τα κρέατα λιγότερο από 3 χγρ. ή τα κρέατα που περιέχουν υπολείμματα ορισμένων ουσιών που πρέπει ακόμη να αποτελούν αντικείμενο ειδικής εναρμονισμένης νομοθεσίας, εξακολουθούν να υπόκεινται στην υγειονομική νομοθεσία τη σχετική με την εισαγωγή στο Κράτος μέλος προορισμού-

ότι τα μέτρα που προβλέπονται στην παρούσα απόφαση είναι σύμφωνα με την γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

1. Εγκρίνονται, για την εισαγωγή στην Κοινότητα του νωπού βοείου και προβείου κρέατος και των κατοικιδίων μωνύχων, οι εγκαταστάσεις της Δημοκρατίας της Ουρουγουάης που εμφαίνονται στο παράρτημα.

2. Οι εισαγωγές που προέρχονται από τις εγκαταστάσεις αυτές εξακολουθούν να υπόκεινται στις κοινοτικές διατάξεις που εθεσπίσθησαν αλλού, στον κτηνιατρικό τομέα, ειδικά στο θέμα του υγειονομικού ελέγχου.

Άρθρο 2

1. Τα Κράτη μέλη απαγορεύουν την εισαγωγή των αναφερομένων στο άρθρο 1 παράγραφος 1 νωπών κρεάτων που προέρχονται από εγκαταστάσεις άλλες από αυτές που αποτελούν αντικείμενο του παραρτήματος.

2. Η απαγόρευση αυτή είναι, εν τούτοις, ανεφάρμοστη ως την 31η Αυγούστου 1981 στις εγκαταστάσεις που δεν εμφαίνονται στο παράρτημα αλλά αναγνωρίζονται και προτείνονται επισήμως από τις αρχές της Ουρουγουάης την 1η Σεπτεμβρίου 1980 κατ' εφαρμογή του άρθρου 5 παράγραφος 3 της οδηγίας 72/462/ΕΟΚ, εκτός αντίθετης αποφάσεως λαμβανομένης εναντίον τους, σύμφωνα με το άρθρο 4 παράγραφος 1 της προαναφερομένης οδηγίας, πριν από την 1η Σεπτεμβρίου 1981.

Ο κατάλογος των εγκαταστάσεων αυτών ανακοινώνεται από την Επιτροπή στα Κράτη μέλη.

Άρθρο 3

Η παρούσα απόφαση αρχίζει να ισχύει την 1η Φεβρουαρίου 1981.

Άρθρο 4

Η παρούσα απόφαση επανεξετάζεται και πιθανώς τροποποιείται πριν από την 1η Ιουλίου 1981.

Άρθρο 5

Η παρούσα απόφαση απευθύνεται στα Κράτη μέλη.

Έγινε στις Βρυξέλλες, στις 30 Ιανουαρίου 1981.

Για την Επιτροπή

Poul DALSAGER

Μέλος της Επιτροπής

(1) ΕΕ αριθ. L 302 της 31. 12. 1972, σ. 28.

ΠΑΡΑΡΤΗΜΑ

ΚΑΤΑΛΟΓΟΣ ΤΩΝ ΕΓΚΑΤΑΣΤΑΣΕΩΝ ID="1">

I. ΒΟΕΙΟ ΚΡΕΑΣ Σφαγεία και εργαστήρια κοπής "" ID="1">1> ID="2">Codadesa"> ID="1">2> ID="2">Colonia"> ID="1">3> ID="2">Carrasco"> ID="1">7> ID="2">Infrinsa"> ID="1">8> ID="2">Canelones"> ID="1">12> ID="2">Tacuarembo"> ID="1">14> ID="2">e.f.c.s.a. (planta Durazno)"> ID="1">106> ID="2">Inprognan"> ID="1">344> ID="2">San Jacinto"> ID="1">394> ID="2">Cybaran">

II. ΠΡΟΒΕΙΟ ΚΡΕΑΣ "" ID="1">1> ID="2">Codadesa"> ID="1">2> ID="2">Colonia"> ID="1">3> ID="2">Carrasco"> ID="1">7> ID="2">Infrinsa"> ID="1">8> ID="2">Canelones"> ID="1">12> ID="2">Tacuarembo"> ID="1">14> ID="2">e.f.c.s.a. (planta Durazno)"> ID="1">106> ID="2">Inprognan"> ID="1">344> ID="2">San Jacinto"> ID="1">394> ID="2">Cyberan">

III. ΚΡΕΑΣ ΙΠΠΩΝ "" ID="1">303> ID="2">Clay, Montevideo">

IV. ΨΥΚΤΙΚΟΣ ΧΩΡΟΣ ΑΠΟΘΗΚΕΥΣΕΩΣ "" ID="1">903> ID="2">Acer, Montevideo">

>